Γοτθικοί Πόλεμοι

Οι Γοτθικοί Πόλεμοι  ήταν μία μακρά σειρά συγκρούσεων μεταξύ των Γότθων και της Ρωμαϊκής Αυτοκρατορίας μεταξύ των ετών 249 και 554. Οι κύριοι πόλεμοι περιγράφονται αναλυτικά παρακάτω.

 Γοτθικός πόλεμος (248–253) 

μικρογραφία|366x366εσ| Χάρτης των εισβολών 250-1.

Οι Γότθοι υπό τον Κνίβα πολέμησαν κατά τής Ρωμαϊκής Αυτοκρατορίας. Ο Πόλεμος πιθανώς υποκινήθηκε, όταν ο προκάτοχος του Αυτοκράτορα Δεκίου, Φίλιππος ο Άραβας είχε αρνηθεί να συνεχίσει τις πληρωμές των ετήσιων χορηγιών στις φυλές της περιοχής, που είχαν ξεκινήσει από τον Αυτοκράτορα Μαξιμίνο Θράκα το 238, ενώ αυτές λιμοκτονούσαν. Southern, Pat. The Roman Empire from Severus to Constantine, Routledge, 2001.  p. 347

Οι Γότθοι οδηγήθηκαν από τον βασιλιά Κνίβα, που είχε διασχίσει τον Δούναβη το 249 ή το 250 με δύο στρατούς. 

Το κύριο μέρος τού στρατού τού Κνίβα των 70.000 ανδρών επιτέθηκε ανεπιτυχώς στις Nόβες και στη συνέχεια ηττήθηκαν από τον Δέκιο στη μάχη της Nικόπολης παρά τον Ίστρο πριν προχωρήσουν στην Aυγούστα Τραϊάνα, όπου καταδιώχθηκαν από τον Δέκιο, αλλά στη Μάχη της Βερόης (250) τον νίκησαν, και λεηλάτησαν την πόλη. Ο Δέκιος αναγκάστηκε να αποσύρει τον στρατό του βόρεια στο Οίσκο, αφήνοντας άφθονο χρόνο στον Κνίβα για να ρημάξει τη Μοισία, και να προχωρήσει στη Φιλιππούπολη (τώρα Πλόβντιβ). Varbanov, Varbin. Barbarian Invasions in the Roman Provinces of Lower Moesia and Thrace in the mid-Third Century and the Coin Hoards from that Period

Ένας άλλος στρατός περίπου 20.000 ανδρών πολιόρκησε τη Μαρκιανούπολη, χωρίς επιτυχία. Στη συνέχεια κατευθύνθηκαν επίσης νότια, για να πολιορκήσουν τη Φιλιππούπολη. 

Η Μάχη της Φιλιππούπολης έγινε το 250 ή το 251, και μετά από μακρά πολιορκία της πόλης, οι Γότθοι νίκησαν. 

Ο βασιλιάς Κνίβα στη συνέχεια συμμάχησε με τον διοικητή τής πόλης και κυβερνήτη της Θράκης, Τίτο Ιούλιο Πρίσκο, για να αντιμετωπίσει τον Ρωμαίο Αυτοκράτορα Δέκιο. 

Η Μάχη της Αβρίττου του 251 είχε ως αποτέλεσμα, ο Δέκιος και ο γιος του Ερέννιος Ετρούσκος να σκοτωθούν. 

 Γοτθικός πόλεμος (267–269) 
μικρογραφία|366x366εσ| Χάρτης των εισβολών 267-9.
Γότθοι και Σκύθες πολέμησαν κατά της Ρωμαϊκής Αυτοκρατορίας. Κατά τη διάρκεια της «Κρίσης του 3ου αι.», όταν η Αυτοκρατορία παραλίγο να καταρρεύσει, η μεγαλύτερη γοτθική εισβολή μέχρι στιγμής σημειώθηκε το 268. Οι θαλάσσιοι σύμμαχοι των Γότθων, οι Έρουλοι, του προμήθευσαν ένα στόλο που μετέφερε τεράστιους στρατούς κατά μήκος της ακτής της Μαύρης Θάλασσας, έτσι λεηλάτησαν παράκτια εδάφη στη Θράκη και τη Μακεδονία. Άλλες τεράστιες δυνάμεις πέρασαν από τον Δούναβη στη Μοισία. Μία εισβολή Γότθων στην επαρχία της Παννονίας απείλησε επίσης με καταστροφή. 

Το 268 ο Αυτοκράτορας Γαλλιηνός κέρδισε μερικές σημαντικές αρχικές νίκες σε ξηρά και θάλασσα, αλλά ήταν ο διάδοχός του Κλαύδιος Β' Γοτθικός που νίκησε τελικά τους εισβολείς στη μάχη της Ναϊσσού το 268 ή 269, μία από τις πιο αιματηρές μάχες του 3ου αι. Οι εισβολείς είχαν 30-50 χιλιάδες νεκρούς. 

 Γοτθικός Πόλεμος (367–369) 

Οι Θερβίγγοι πολέμησαν ενάντια στην Ανατολική Ρωμαϊκή Αυτοκρατορία. 

Ο βασιλιάς των Γότθων Ερμανάριχος, ηγεμόνας ενός ισχυρού βασιλείου βόρεια τού Δούναβη, από τον Εύξεινο μέχρι τη Βαλτική Θάλασσα Gibbon, Ibid. p. 890, 891, είχε δεσμευθεί να προμηθεύσει τον σφετεριστή Προκόπιο με στρατεύματα, για τον αγώνα εκείνου ενάντια στον Βάλη. Ο Γοτθικός στρατός, που σύμφωνα με πληροφορίες αριθμούσε 30.000 άνδρες, έφθασε πολύ αργά για να βοηθήσει τον Προκόπιο, αλλά παρ' όλα αυτά εισέβαλε στη Θράκη, και άρχισε να λεηλατεί τα αγροκτήματα και τούς αμπελώνες τής επαρχίας. Gibbon, Ibid. p. 892 Ο Βάλης που βάδιζε βόρεια, αφού νίκησε τον Προκόπιο, τούς περικύκλωσε με ανώτερη δύναμη, και τούς ανάγκασε να παραδοθούν. Emperor Valens’ War with the Goths During 367-369 June 2016   DOI10.18503/1992-0431-2016-2-52-145-151 Sergey V. Yartsev

Την άνοιξη τού 367 ο Βάλης διέσχισε τον Δούναβη, και επιτέθηκε στους Βησιγότθους που ήταν υπό τον Αθανάριχο. Οι Γότθοι κατέφυγαν στα Καρπάθια Όρη, και η εκστρατεία τελείωσε χωρίς αποφασιστικό αποτέλεσμα. Την επόμενη άνοιξη, μία πλημμύρα του Δούναβη εμπόδισε τον Βάλη να περάσει. Αντίθετα, αυτός έβαλε τα στρατεύματά του να κατασκευάσουν οχυρώσεις. Το 369 ο Βάλης πέρασε ξανά, από το Noβιόδουνον, και καταστρέφοντας τη χώρα ανάγκασε τον Αθανάριχο να τού επιτεθεί. Ο Βάλης ήταν νικητής, και ο Aθανάριχος έλαβε την άδεια τού Eρμανάρικ να συνάψει εκεχειρία. Ο Aθανάριχος παρακάλεσε για συνθήκη με όρους, και ο Βάλης ευχαρίστως τού έδωσε. Η συνθήκη φαίνεται ότι διέκοψε σε μεγάλο βαθμό τις σχέσεις μεταξύ Γότθων και Ρωμαίων, περιορίζοντας το εμπόριο και την ανταλλαγή στρατευμάτων για φόρο. Gibbon, Ibid. p. 893, 894

 Γοτθικός πόλεμος (376–382) 

Οι Γρευθούγγοι και Θερβίγγοι πολέμησαν ενάντια στην Ανατολική Ρωμαϊκή Αυτοκρατορία. Μεταξύ 376 και 382 περίπου, ο Γοτθικός Πόλεμος ενάντια στην Ανατολική Ρωμαϊκή Αυτοκρατορία, και συγκεκριμένα η μάχη της Αδριανούπολης, θεωρείται συνήθως σημαντική στην ιστορία της Ρωμαϊκής Αυτοκρατορίας, το πρώτο από μία σειρά γεγονότων τον επόμενο αιώνα, που θα έβλεπε την κατάρρευση της Δυτικής Ρωμαϊκής Αυτοκρατορίας, αν και η τελική σημασία της για την τελική πτώση της Αυτοκρατορίας εξακολουθεί να συζητείται. Heather, 2005, p. 146. Wolfram, 1997, pp. 85–86.

 Γοτθικός πόλεμος (401–403) 

Οι Βησιγότθοι πολέμησαν κατά της Δυτικής Ρωμαϊκής Αυτοκρατορίας. Το 401 ο Αλάριχος εισέβαλε στην Ιταλία, αλλά ηττήθηκε από τον Στίλιχωνα στη Μάχη της Πολέντια (σημερινή Pollenza) τον Απρίλιο6, 402. Μία δεύτερη εισβολή το ίδιο έτος έληξε επίσης με ήττα στη Μάχη της Βερόνας, αν και ο Αλάριχος ανάγκασε τη Ρωμαϊκή Σύγκλητο να πληρώσει μία μεγάλη επιδότηση στους Βησιγότθους και κατέστρεψε την Ελλάδα. 

Αργότερα, ο Αλάριχος ηγήθηκε της λεηλασίας της Ρώμης (410). 

 Γοτθικός πόλεμος (458) 

Οι Βησιγότθοι υπό τον Θεοδώριχο Β' πολέμησαν εναντίον της Δυτικής Ρωμαϊκής Αυτοκρατορίας υπό τον Μαϊοριανό. Στα τέλη του 458 ο Μαϊοριανός μπήκε στη Σεπτιμανία (στη σημερινή νότια Γαλλία) για να επιτεθεί στον Θεόδωρο και να διεκδικήσει εκ νέου την επαρχία για την Αυτοκρατορία. Ο Mαϊοριανός νίκησε τον Θεοδώριχο Β΄ στη Μάχη της Αρελάτης, αναγκάζοντάς τον να εγκαταλείψει τη Σεπτιμανία και να αποσυρθεί δυτικά στην Aκουιτανία. Σύμφωνα με τη νέα συνθήκη με τους Ρωμαίους, οι Βησιγότθοι έπρεπε να εγκαταλείψουν τις πρόσφατες κατακτήσεις τους στην Ισπανία και να επιστρέψουν σε ομοσπονδιακό καθεστώς. 

 Γοτθικός πόλεμος (461–476) 
Οι Βησιγότθοι υπό τον Θεοδώριχο Β', μετά υπό τον Εύριχο, πολέμησαν κατά της Δυτικής Ρωμαϊκής Αυτοκρατορίας. 

 Γοτθικός πόλεμος (535–554) 

Οι Οστρογότθοι πολέμησαν κατά της Ανατολικής Ρωμαϊκής Αυτοκρατορίας υπό τον Ιουστινιανό Α'. 

Ο Γοτθικός Πόλεμος μεταξύ της Βυζαντινής Αυτοκρατορίας (Ανατολικής Ρωμαϊκής) επί Αυτοκράτορα Ιουστινιανού Α' και του Οστρογοτθικού βασιλείου της Ιταλίας έλαβε χώρα από το 535 έως το 554 στην ιταλική χερσόνησο, τη Δαλματία, τη Σαρδηνία, τη Σικελία και την Κορσική. 

Οι ιστορικοί συνήθως χωρίζουν τον πόλεμο σε δύο φάσεις: 

 Από το 535 έως το 540: τελειώνει με την πτώση της πρωτεύουσας των Οστρογότθων Ραβέννα και την προφανή ανάκτηση της Ιταλίας από τους Βυζαντινούς.
 Από το 540/541 έως το 553: μία γοτθική αναβίωση υπό τον Τοτίλα, που καταπνίγηκε μόνο μετά από μακρό αγώνα από τον βυζαντινό στρατηγό Ναρσή, ο οποίος απέκρουσε επίσης μία εισβολή των Φράγκων και των Αλαμανών το 554.

Το 554 ο Ιουστινιανός Α΄ εξέδωσε την πραγματική κύρωση που περιέγραφε τη νέα διακυβέρνηση της Ιταλίας. Αργότερα, οι Βυζαντινοί βρέθηκαν ανίκανοι να αντισταθούν σε μία εισβολή των Λομβαρδών το 568, που είχε ως αποτέλεσμα η Κωνσταντινούπολη να χάσει οριστικά τον έλεγχο σε μεγάλα τμήματα της ιταλικής χερσονήσου. 

Δείτε επίσης
 Γοτθικός Πόλεμος

 Bιβλιογραφικές αναφορές 

Κατηγορία:Πόλεμοι των Γότθων